stanford-oval/wikipedia huggingface dataset:
Márton Dárdai

| Henkilötiedot |
| --- | --- | --- | --- |
Syntymäaika: 12. helmikuuta 2002
Syntymäpaikka: Berliini, Saksa
Pelipaikka: keskuspuolustaja
Pituus: 188 cm
Seura
Seura: Hertha BSC
Maajoukkue
| 2024– | Unkari | 2 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 16. toukokuuta 2024.
Márton Dárdai (s. 12. helmikuuta 2002 Berliini, Saksa) on saksalais-unkarilainen jalkapalloilija, pelipaikaltaan keskuspuolustaja. Hän on vuodesta 2012 pelannut saksalaisseura Hertha Berlinin junioreissa ja vuodesta 2020 edustusjoukkueessa. Hän on pelannut Saksan nuorisomaajoukkueissa ja vuodesta 2024 Unkarin A-maajoukkueessa.
Dárdai pelasi Hertha Berlinin edustusjoukkueessa ensimmäiset bundesliigaottelunsa marraskuussa 2020, ja helmikuun 2021 jälkipuolelta lähtien hän pääsi usein avauskokoonpanoonkin. Hän pelasi ensimmäisellä kaudellaan 12 bundesliigaottelua, toisella 12 ja kolmannella 17. Ainoan pääsarjamaalinsa hän on tehnyt helmikuussa 2023 Borussia Mönchengladbachia vastaan. Kaudella 2023–2024 Dárdai on kuulunut Hertha Berlinin vakiokokoonpanoon 2. Bundesliigassa.
Dárdai pelasi Saksan alle 16-, alle 17-, alle 19- ja alle 21-vuotiaiden maajoukkueissa. Hän pelasi joukkueensa kaikki kolme ottelua alle 17-vuotiaiden EM-kilpailuissa 2019 ja yhden ottelun alle 21-vuotiaiden EM-kilpailuissa 2023.
Dárdai pelasi Unkarin A-maajoukkueessa ensimmäisen kerran maaliskuussa 2024 ystävyysotteluissa Turkkia ja Kosovoa vastaan.
Márton Gyöngyösi

| Márton Gyöngyösi |
| --- | --- |
 Márton Gyöngyösi. Kuva vuodelta 2016.
Henkilötiedot
Syntynyt: 8. kesäkuuta 1977 (ikä 47) Kecskemét
Poliitikko
Puolue:  Jobbik
Márton Gyöngyösi (8. kesäkuuta 1977 Kecskemét) on unkarilainen poliitikko.
Gyöngyösi valittiin Unkarin parlamenttiin vuoden 2010, 2014 ja 2018 vaaleissa. Hänen puolueensa on Jobbik. Gyöngyösi on toiminut Jobbikin paralmenttiryhmän johtajana vuodesta 2018 lähtien.
Gyöngyösi on Jobbikin ulkopoliittinen edustaja. Hänen mukaansa ”Venäjä on Euroopan luontainen liittolainen”. Helsingin Sanomien mukaan Gyöngyösi ”puhuu kuin Venäjän valtiontelevisio”. Gyöngyösi tarkkaili Donetskin kansantasavallan vaaleja vuonna 2014 ja pitää Krimin valtaamista oikeutettuna.
Nancy (täsmennyssivu)

Nancy voi tarkoittaa ainakin seuraavia asioita:
Henkilönnimet

Nancy, naisen etunimi
Nancy, sukunimenä:
Jean-Luc Nancy (1940–2021), ranskalainen filosofi
Paikannimet

Nancy, kaupunki Koillis-Ranskassa
Teoksen nimet

Nancy, yhdysvaltalainen strippisarjakuva (ilm. suomeksi mm. nimellä Ulla)
Nancy, Deborah Spungenin kirja (engl. alkuteos And I Don't Want to Live This Life, suom. 1984)
Muita merkityksiä

FC Nancy, ranskalainen jalkapalloseura
SLUC Nancy, ranskalainen koripalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nancy”, voi hakea sivunnimihaulla, laajalla sivunnimihaulla tai tekstihaulla.
Máseljávri

| Máseljávri |
| --- | --- |
Valtiot:  Suomi, Norja
Paikkakunta:  Enontekiö, Koutokeino
Koordinaatit:  68°43′44″N, 22°26′44″E
Vesistöalue ja valuma-alueen tietoja
Laskujoki:  Bálggesjohka
Mittaustietoja
Pinnankorkeus:  451,8 m
 fiMáseljávri 
Máseljávri (joissakin lähteissä Urdemarasjavri)  on Alattio-Koutokeinojoen vesistöön kuuluva järvi Norjan ja Suomen rajalla Enontekiöllä Suomessa ja Koutokeinossa Norjassa. Järven korkeus merenpinnasta 451,8 metriä. Järvi kuuluu Alattiojoen sivujoen Bálggesjohkan valuma-alueeseen.
M/S Moby Prince

| M/S Moby Prince |
| --- | --- |
 Moby Prince vuonna 1986.
Tyyppi:  autolautta
Lippuvaltio:   Italia
Kotipaikka:  Napoli
IMO-numero:  6808806
Tunnuskirjaimet:  PFKP
Aiemmat nimet:   M/S Koningin Juliana (1968–1984)  M/S Holland Trade Ship (1984–1985) 
Omistaja:  Navarma Lines
Aiemmat omistajat:   Stoomvaart Maatschappij Zeeland (1968–1984)  Tromp Leiden (1984–1985) 
Rakennustelakka:  Cammell Laird, Birkenhead, Yhdistynyt kuningaskunta
Rakennusnumero:  1331
Kölinlasku:  huhtikuu 1967
Vesillelasku:  2. helmikuuta 1968
Luovutettu:  14. lokakuuta 1968
Status:  vaurioitui törmäyksessä ja tulipalossa Livornon satamassa 11. huhtikuuta 1991, romutettiin Turkissa 1998
Tekniset tiedot
Pituus:  131,02 m
Leveys:  20,48 m
Syväys:  5,1 m
Bruttovetoisuus:  6 682 brt
Nettovetoisuus:  3 475 nrt
Koneisto:  4 × MAN-Augsburg 9-syl. dieselmoottoria
Koneteho:  14 592 kW
Nopeus:  21,0 kn
Hyttipaikkoja:  750
Hyttejä:  243
Matkustajia:  1 200
Miehistö:  115
Autokapasiteetti:  220
Lähteet:  
M/S Moby Prince (aiemmilta nimiltään Koningin Juliana ja Holland Trade Ship) oli italialaisen Navarma Linesin omistama autolautta, joka valmistui vuonna 1968. Se vaurioitui pahoin 11. huhtikuuta 1991, kun se törmäsi Livornon satamassa M/S Agip Abruzzo -tankkeriin ja syttyi tuleen. Tulipalossa kuoli 140 ihmistä, ja vain yksi miehistön jäsen selvisi elossa. Se oli Italian pahin merionnettomuus sitten toisen maailmansodan.
Aluksen alkuperäinen omistaja oli alankomaalainen Stoomvaart Maatschappij Zeeland, joka liikennöi sillä Hoek van Hollandin ja Harwichin välillä. Se siirtyi syyskuussa 1985 Navarma Linesin omistukseen, aloitti joulukuussa yhtiön Napoli–Cagliari-reitillä ja siirtyi seuraavana vuonna Livorno–Olbia-reitille. Vuoden 1991 onnettomuuden jälkeen Moby Prince poistettiin käytöstä ja hinattiin Livornon satamaan tutkimuksia varten. Se upposi satamassa toukokuussa 1998, nostettiin ja romutettiin Turkissa heinäkuussa 1998.
Vaiheet

Aluksen köli laskettiin huhtikuussa 1967 Cammell Lairdin telakalla Birkenheadissä rakennusnumerolla 1331. Se laskettiin vesille 2. helmikuuta 1968. Keskeneräisellä aluksella syttyi 13. kesäkuuta tulipalo, joka viivästytti rakentamista kuukaudella. Lopulta aluksella saatiin tehtyä koeajoja syyskuussa 1968, ja se luovutettiin 14. lokakuuta alankomaalaiselle Stoomvaart Maatschappij Zeeland -yhtiölle. Kuningatar Juliana vieraili aluksella 14. lokakuuta. Sen nimeksi tuli M/S Koningin Juliana ja kotisatamaksi Hoek van Holland. Se aloitti liikenteen Hoek van Hollandin ja Harwichin välillä 17. lokakuuta 1968 ja jatkoi reitillä 2. huhtikuuta 1984 saakka.
Koningin Juliana myytiin 24. joulukuuta 1984 Tromp Leidenille, joka muutti sen näyttelylaivaksi alankomaalaisten vientituotteiden esittelyä varten. Se aiottiin nimetä Trompiksi, mutta lopulta uudeksi nimeksi tuli M/S Holland Trade Ship. Sisätilojen muutostyöt tehtiin Niehuis & van den Bergin telakalla Rotterdamissa 7. tammikuuta 1985 alkaen. Alusta ei kuitenkaan saatu käyttöön, sillä Holland Trade Ship BV -yhtiö meni konkurssiin 30. elokuuta.
Alus myytiin syyskuussa 1985 italialaiselle Navigazione Arcipelago Maddaleninolle (Navarma Lines), ja sen kotisatamaksi tuli Napoli. Se kastettiin Moby Princeksi lokakuussa 1985, ja se lähti 10. lokakuuta Amsterdamista kohti Livornoa. Moby Prince otettiin liikenteeseen joulukuussa 1985 reitillä Napolista Cagliariin. Se siirtyi seuraavana vuonna Livorno–Olbia-reitille.
M/S Koningin Juliana vuonna 1968.
Kuningatar Juliana saapuu vierailemaan Koningin Julianalla 14. lokakuuta 1968.
M/S Holland Trade Ship elokuussa 1985.
Onnettomuus

Moby Prince saapui Olbiasta Livornoon 9. huhtikuuta 1991 kello 18.35. Samana iltana kello 22.25 Livornoon saapui Egyptistä öljytankkeri M/S Agip Abruzzo, jolla oli lastina hieman yli 80 000 tonnia erittäin herkästi syttyvää Iranian Light -raakaöljyä. Moby Prince lähti paluumatkalle kohti Olbiaa illalla 10. huhtikuuta kyydissään 141 matkustajaa ja miehistön jäsentä. Luotsi nousi alukseen kello 21.55, ohjasi sen sataman eteläiselle sisäänkäynnille ja poistui laivasta 22.10.
Kello 22.25 Moby Prince törmäsi Agip Abruzzoon noin viiden kilometrin päässä Livornon satamasta. Törmäys puhkaisi Agip Abruzzon lastitankin numero 7, jossa oli 2 700 tonnia öljyä. Tankki 7 oli tankkerin kyseisen osan ainoa, jossa oli törmäyshetkellä öljyä, eikä mikään muu säiliö vaurioitunut törmäyksessä. Vuotava öljy syttyi pian tuleen törmäyksen synnyttämistä kipinöistä. Moby Prince lähetti kello 22.25.34 hätäkutsun, jota kukaan ei kuitenkaan kuullut. Samoihin aikoihin myös Agip Abruzzo lähetti hätäkutsun, ja ensimmäiset pelastajat lähtivät kohti onnettomuuspaikkaa 22.30.
Hätäsanomassaan Agip Abruzzo kertoi törmänneensä pieneen proomuun, joten kukaan paikalle tulleista pelastajista ei osannut etsiä Moby Princeä, joka oli ajautunut sumussa yli 1,5 kilometrin päähän tankkerista. Palo lautan ulkopuolella teki pelastusveneistä ja -lautoista käyttökelvottomia. Matkustajat odottivat kokoontumispaikoilla pelastajia ainakin 20 minuuttia, mutta liekit ja savu tukkivat hätäpoistumistiet. Lämpötilat laivalla eivät nousseet kovin korkeiksi, matkustajien ja miehistön kokoontumispaikalta palon jälkeen löydetyn videokameran nauha ei ollut sulanut ja toimi edelleen hyvin.
Kello 23.55 Moby Princeltä pelastettiin 24-vuotias laivapoika Alessio Bertrand, joka oli pelastautunut hyppäämällä mereen. Muita selviytyjiä ei löytynyt, vaan kaikki muut 140 laivalla ollutta kuolivat palossa. Agip Abruzzon kaikki 28 miehistön jäsentä sen sijaan selvisivät elossa. Viimeiset tulipalot Moby Princellä saatiin sammumaan vasta 15. huhtikuuta. Agip Abruzzolla paloi 17. huhtikuuta asti.
Onnettomuuden syyksi todettiin se, että Moby Prince kulki sumussa liian suurella nopeudella eikä aluksen tutka ollut käytössä. Lisäksi Agip Abruzzo ei käyttänyt kaikkia mahdollisia laitteita näkyäkseen sumussa. Tutkintakomissio totesi myös, että nopeammilla pelastustoimilla selviytyneitä olisi voinut olla enemmän. Osa Moby Princellä olleista oli ilmeisesti elossa vielä tunteja törmäyksen jälkeen, sillä aluksen kannelta löytyi palon sammuttua ruumis, jota ei aiemmin otetuissa valokuvissa kyseisellä paikalla näkynyt.
Onnettomuuden jälkeen

Palon jälkeen Moby Prince hinattiin takaisin Livornon satamaan. Huonokuntoinen hylky upposi satamalaiturin viereen 16. toukokuuta 1998 seistyään paikoillaan seitsemän vuotta. Sen nosti kesäkuussa 1998 Smit Tak BV -yhtiö, minkä jälkeen se hinattiin Turkkiin romutettavaksi. Se saapui Aliağaan 22. heinäkuuta 1998.
Nanci Griffith

| Nanci Griffith |
| --- | --- |
 Nanci Griffith vuonna 2004
Henkilötiedot
Syntynyt: 6. heinäkuuta 1953 Seguin, Teksas
Kuollut: 13. elokuuta 2021 (68 vuotta) Nashville, Tennessee
Kansalaisuus:   Yhdysvallat
Ammatti:  laulaja, kitaristi, lauluntekijä
Muusikko
Laulukielet:  englanti
Aktiivisena:  1977–2013
Tyylilajit:  country, folk
Soittimet:  akustinen kitara 
Levy-yhtiöt:  Fast Folk ja B.F. Deal Records 
Aiheesta muualla
www.nancigriffith.com
  [ Muokkaa Wikidatassa ] [ ohje ]  
Nanci Caroline Griffith (6. heinäkuuta 1953 Seguin, Teksas – 13. elokuuta 2021) oli yhdysvaltalainen laulaja, kitaristi ja lauluntekijä. Hänen tyylinsä oli lähimpänä country- ja folk-musiikkia. Usein hänet rinnastettiin Emmylou Harrisiin. Griffith oli pitkään kotimaataan suositumpi Britanniassa ja Irlannissa, jossa hän myös asui osan vuodesta.
Ura

Griffith syntyi Texasin Seguinissa ja kasvoi Austinissa. Hän kiersi jo teini-ikäisenä texasilaisilla klubeilla ja festivaaleilla, mutta toimi jonkun aikaa opettajana valmistuttuaan Texasin yliopistosta. Griffith siirtyi vuonna 1977 täyspäiväiseksi muusikoksi.
Griffithin ensimmäinen albumi There’s a Light Beyond These Woods ilmestyi vuonna 1978 ja toinen Poet in My Window vuonna 1982. Kaksi ensimmäistä levyä hän julkaisi paikallisten levy-yhtiöiden kautta, mutta sitten hän teki sopimuksen Philo Recordsin kanssa. Sille hän levytti albumit Once in a Very Blue Moon ja The Last of the True Believers.
Griffith ja MCA solmivat levytyssopimuksen vuonna 1987. Sille hän julkaisi muun muassa Tony Brownin tuottamat albumit Lone Star State of Mind ja Little Love Affairs. Griffith oli ensimmäinen, joka levytti Julie Goldin kappaleen ”From a Distance”, josta Bette Midler teki vuonna 1990 valtaisen suositun version. Griffithin kappale sai menestystä Irlannissa.
Griffithin vuoden 1989 albumi Storms vei hänen musiikkiansa popvetoisempaan suuntaan. Samaa linjaa jatkoi myös hänen viimeinen MCA-albumi, Late Night Grande Hotel, joka ilmestyi vuonna 1991. Griffith siirtyi sen jälkeen Elektra Recordsille, jolle hän levytti vuonna 1993 cover-kokoelman Other Voices, Other Rooms, joka sai parhaan nykyfolkalbumin Grammyn. Sille tehtiin jatkoa vuonna 1998, kun Other Voices, Too (A Trip Back to Bountiful) julkaistiin. Griffith siirtyi viimeisimmillä albumiellaan poliittisempaan suuntaan. Levyllä The Loving Kind hän käsitteli muun muassa Yhdysvaltain korkeimman oikeuden päätöstä Loving vastaan Virginia ja Barack Obaman vaalikampanjaa. Griffithin viimeinen albumi oli itsenäiselle levy-yhtiölle julkaistu Intersection (2012).
Griffith esiintyi ensi kertaa Suomessa heinäkuussa 2007 Helsingin Savoy-teatterissa.
Teemat

Nanci Griffithin laulut kertovat usein pettymystensä ja toteutumattomien unelmien keskellä elävistä ihmisistä. Hän kertoo laulujensa lähtökohdan olevan usein hänen lukemissaan kirjoissa. Suosikkikirjailijoikseen vuoden 2007 haastattelussa hän mainitsi Larry McMurtyn, Carson McCullersin, Eudora Weltyn ja Truman Capoten.
Yksityiselämä

Griffith toipui kahdesta syöpätaudista 1990-luvulla. Hän kuoli elokuussa 2021.
Albumeja

1978:	There's a Light Beyond These Woods
1982:	Poet in My Window
1984:	Once in a Very Blue Moon
1986:	The Last of the True Believers
1987:	Lone Star State of Mind
1988:	Little Love Affairs
1988: One Fair Summer Evening
1989:	Storms
1991:	Late Night Grande Hotel
1993:	Other Voices, Other Rooms
1994:	Flyer
1997:	Blue Roses from the Moons
1998:	Other Voices, Too (A Trip Back to Bountiful)
1999:	The Dust Bowl Symphony
2001:	Clock Without Hands
2002:	Winter Marquee
2004:	Hearts in Mind
2006:	Ruby's Torch
2009:	The Loving Kind
2012:	Intersection
Nakhon Sawan (provinssi)

| Nakhon Sawan จังหวัดนครสวรรค์ |
| --- | --- |
 Kalastaja Bueng Boraphet -järvellä
 Vaakuna
 Provinssin sijainti Thaimaassa
Valtio:  Thaimaa
Alue:  Pohjois-Thaimaa
Hallinto:  
 – hallinnollinen keskus:  Nakhon Sawan
Pinta-ala:  9 597,7 km²
Väkiluku (2017):  974 600
 – väestötiheys:  101,5 as./km²
Lyhenteet:  
 – postitunnus:  60
 – ISO 3166:  TH-60
Nakhon Sawanin provinssi (thaiksi จังหวัดนครสวรรค์) on yksi Thaimaan provinsseista (changwat).  Naapuriprovinssit ovat pohjoisesta myötäpäivään lueteltuna Kamphaeng Phet, Phichit, Phetchabun, Lopburi, Sing Buri, Chaina, Uthai Thani ja Tak. Nimi Nakhon Sawan kääntyy taivaallinen kaupunki. Provinssin pinta-ala on 9 597,7 neliökilometriä ja siellä on arviolta 974 600 asukasta (vuonna 2017).
Maantiede

Ping- ja Yomjoet yhdistyvät Nakhon Sawanin kaupungin lähellä Chao Phraya -joeksi. Mae Wongin kansallispuisto Khamphaengphetin vastaisella rajalla muodostettiin 1987 säilyttämään Mae Wong-Mae Poenin sademetsä.
Symbolit

Provinssin symboli esittää taivaassa sijaitsevaa myyttistä linnaa, nimeltään Viman. Tämä liittyy provinssin nimeen. 
Provinssin puu ja kukka on Lagerstroemia loudonii.
Aluejako

Provinssi jakautuu 13 alueeseen (amphoe) ja kahteen osa-alueeseen (king amphoe). Nämä edelleen jakaantuvat 130 kunnaksi (tambon) ja 1 328 kyläksi (muban).
| Amphoe |  | King amphoe |
| --- | --- | --- |
|  Mueang Nakhon Sawan  Krok Phra  Chum Saeng  Nong Bua  Banphot Phisai  Kao Liao  Takhli |   Tha Tako  Phaisali  Phayuha Khiri  Lat Yao  Tak Fa  Mae Wong  |  Mae Poen  Chum Ta Bong |
Aiheesta muualla

Kuvia tai muita tiedostoja aiheesta Nakhon Sawanin provinssi Wikimedia Commonsissa
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala
Nelli Huotari

| Nelli Huotari> Henkilötiedot |
| --- | --- |
Syntynyt: 22. syyskuuta 2005 (ikä 19)  Sotkamo
Pesäpalloilija
Ulkopelipaikka:  kakkospolttaja
Sisäpelirooli:  kotiuttaja
Heittokäsi:  oikea
Lyöntipuoli:  oikea
Seura:  Joensuun Maila
Pelinumero:  13
Pelaajaura
Ammattilaisjoukkueet
 2022– :    Joensuun Maila 
Nelli Huotari (s. 22. syyskuuta 2005 Sotkamo) on suomalainen pesäpalloilija, joka edustaa Joensuun Mailaa. Sisäpelissä Huotari on kotiuttaja ja ulkokentällä hän pelaa polttolinjassa.
Huotari valittiin ensimmäiseen Itä-Länsi-otteluunsa vuonna 2024.
Huotari debytoi Superpesiksessä kaudella 2022. Hän on pelannut 24 runkosarjaottelua tehoin 1+21 lyötyä ja 10 tuotua juoksua. Huotari on pelannut myös Ykköspesistä Kajaanin Pallokerhossa.
Huotarin isä Mikko Huotari toimii Joensuun Mailan miesten edustusjoukkueen pelinjohtajana ja hänen veljensä Aleksanteri Huotari ja Samuel Huotari ovat Sotkamon Jymyn sopimuspelaajia.
Natalia Pitkäkangas

Natalia Pitkäkangas (s. 8. toukokuuta 2003) on suomalainen salibandyn pelaaja, pelipaikaltaan puolustaja.
Pitkäkangas on edustanut Naisten Salibandyliigassa eli nykyisessä F-liigassa tamperelaista Classicia kaudesta 2018–2019 alkaen. Hän on pelannut liigassa kauden 2021–2022 runkosarjan loppuun mennessä 55 runkosarjaottelua, joissa hän on tehnyt 18 maalia ja antanut 17 maalisyöttöä, sekä 12 pudotuspeliä, joissa hän on saanut kaksi syöttöpistettä.
Mantsurianlaikkuköynnös

| Mantsurianlaikkuköynnös |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Ericales
Heimo::  Laikkuköynnöskasvit
Suku::  Laikkuköynnökset Actinidia
Laji::  polygama
Kaksiosainen nimi
 Actinidia polygama  (Siebold & Zucc.) Planch. ex Maxim. 
Katso myös
   Mantsurianlaikkuköynnös Commonsissa 
Infobox OKVirheellinen NIMI-arvo: 
Mantsurianlaikkuköynnös eli mantšurianlaikkuköynnös (Actinidia polygama) on puuvartinen kesävihanta köynnöskasvi, jota voidaan viljellä koriste- ja marjakasvina. Se muistuttaa paljon samalta seudulta kotoisin olevaa kiinanlaikkuköynnöstä (Actinidia kolomikta), johon verrattuna lajilla lehtilavan tyvi on suippo tai pyöreä, ei herttamainen. Mantsurianlaikkuköynnöksen varren ydin on umpinainen. Laji esiintyy luonnonvaraisena Aasiassa, Itä-Kiinan, Koillis-Kiinan, Korean, Japanin ja Venäjän Kaukoidän Primorjen alueella.
Aiheesta muualla

Suomen Lajitietokeskus: Mantsurianlaikkuköynnös – Actinidia polygama
Natalie (elokuva)

| Natalie> Me, Natalie |
| --- | --- |

Ohjaaja:  Fred Coe
Käsikirjoittaja:  A. Martin Zweiback
Tuottaja:  Stanley Shapiro
Säveltäjä:   Henry Mancini  Rod McKuen 
Kuvaaja:  Arthur J. Ornitz
Leikkaaja:   Sheila Bakerman  John McSweeney Jr. 
Pääosat:   Patty Duke  James Farentino  Deborah Winters 
Valmistustiedot
Valmistusmaa:  Yhdysvallat
Tuotantoyhtiö:  National General Pictures
Levittäjä:  National General Pictures Netflix
Ensi-ilta:  13. heinäkuuta 1969
Kesto:  111 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Natalie (engl. Me, Natalie) on Fred Coen ohjaama yhdysvaltalainen elokuva, joka sai ensi-iltansa 13. heinäkuuta 1969. A. Martin Zweibackin kirjoittama elokuvakäsikirjoitus perustui Oscar-palkittuun Stanley Shapiron alkuperäiseen käsikirjoitukseen. Elokuvassa sivuroolissa näyttelee Al Pacino, jolle rooli oli ensimmäinen elokuvauralla.
Näyttelijät

| 0 | 1 | 2 |
| --- | --- | --- |
|  Patty Duke  | … |  Natalie Miller   |
|  James Farentino  | … |  David Harris   |
|  Elsa Lanchester  | … |  Neiti Dennison   |
|  Deborah Winters  | … |  Betty   |
|  Salome Jens  | … |  Shirley Norton   |
|  Nancy Marchand  | … |  Rouva Miller   |
|  Philip Sterling  | … |  Herra Miller   |
|  Bob Balaban  | … |  Morris   |
|  Martin Balsam  | … |  Harold   |
|  Al Pacino  | … |  Tony   |
|  Catherine Burns  | … |  Hester   |
Aiheesta muualla

Natalie Internet Movie Databasessa (englanniksi)
Natalie Elonet.
Mano

| Mano |
| --- | --- |

Alkulähde:  Guinean ylätasanko
Laskupaikka:  Atlantti
Maat:  Liberia, Sierra Leone
Pituus:  320 km
Valuma-alue:  8 250 km²
Mano on joki Länsi-Afrikassa. Se alkaa Liberian Guinean ylätasangoilta ja muodostaa osan Liberian ja Sierra Leonen välisestä rajasta.
Joki virtaa Liberian Lofan sekä Sierra Leonen Konon ja Kailahunin piirikuntien läpi. Timantinlouhinta on suuri teollisuudenala näillä alueilla.[lähde? ]
Liberia ja Sierra Leone perustivat Manojoen unionin vuonna 1973. Guinea liittyi unioniin vuonna 1980 ja Norsunluurannikko vuonna 2008.
Marco Ureña

Ureña Kuban Krasnodarin paidassa vuonna 2012
Marco Danilo Ureña Porras (s. 5. maaliskuuta 1990 San José, Costa Rica) on costaricalainen jalkapalloilija, joka on edustanut vuodesta 2020 lähtien eteläkorealaista Gwangju FC -seuraa. Hänen pelipaikkansa on keskushyökkääjä. Ureña on kuulunut myös Costa Rican jalkapallomaajoukkueeseen.
Ura

LD Alajuelensessa seurajoukkueuransa vuonna 2008 aloittanut ja vuonna 2010 maan mestaruuden voittanut Ureña siirtyi vuonna 2011 Venäjälle Kuban Krasnodarin riveihin. Hänellä oli vaikeuksia saada peliaikaa venäläisseurassaan. Maajoukkueessa 179 senttimetriä pitkä Ureña debytoi vuonna 2009. Hän on pelannut siinä 26 ottelua ja tehnyt kahdeksan maalia. Hänet valittiin Jorge Luis Pinton miehistöön kesän 2014 MM-kisoihin, kun ykköshyökkääjä Álvaro Saborío loukkaantui. Oikeajalkainen Ureña teki vaihdosta kentälle tultuaan ratkaisevan 3-1-maalin Uruguayn verkkoon ensimmäisellä alkulohkokierroksella.
Käännös suomeksi
Nestor-Désiré Nongo-Aziagbia

Nestor-Désiré Nongo-Aziagbia, 2014.
Nestor-Désiré Nongo-Aziagbia SMA (s. 6. maaliskuuta 1970 Mbaïki) on keskiafrikkalainen roomalaiskatolinen piispa. Hänet vihittiin papiksi 23. elokuuta 1998 ja nimitettiin Bossangoan hiippakunnan johtoon 14. toukokuuta 2012. Piispaksi konsekroinnin suoritti 22. heinäkuuta Fernando Filoni, jota avustivat Jude Thaddeus Okolo ja Edouard Mathos.
Nongo-Aziagbia ja kolme muuta pappia kidnapattiin Batangafossa 16. huhtikuuta 2014. Rauhanturvaajat kuitenkin vapauttivat heidät.
Márton Vas

| Márton Vas |
| --- | --- |

Henkilötiedot
Syntynyt: 2. maaliskuuta 1980 (ikä 44) Dunaújváros, Unkari
Kansalaisuus:   Unkari
Jääkiekkoilija
Pelipaikka:  hyökkääjä
Pituus:  188 cm
Paino:  92 kg
Pelaajaura
Pääsarjaura:  2000–2016
Seurat:  Dunaújváros   Briançon   Fehérvár AV19   Löwen Frankfurt   HC Fassa   EHC Freiburg
Márton Vas (s. 2. maaliskuuta 1980) on unkarilainen jääkiekkoilija, hänen pikkuveljensä János Vas on myös jääkiekkoilija. Vas on myös edustanut Unkaria jääkiekon 1. divisioonan maailmanmestaruuskilpailuissa ja vuoden 2009 MM-kisoissa.
Aiheesta muualla

Márton Vas Elite Prospects. Everysport Media Group AB. (englanniksi)
Márton Vas The Internet Hockey Databasessa (englanniksi)
Márton Vas eurohockey.comissa (englanniksi)
Maastohiihdon maailmancup 2007–2008

Maastohiihdon maailmancup 2007–2008 oli historian 27. virallinen maailmancup-kausi. Se alkoi 27. lokakuuta 2007 Düsseldorfista, Saksasta ja päättyi 16. maaliskuuta 2008 Bormiossa, Italiassa.
Maailmancupin loppupisteet > Miehet > Kokonaiskilpailu

| Sij>  |  | Pisteet |
| --- | --- | --- |
| 1. |  Lukáš Bauer | 1462 |
| 2. |  Rene Sommerfeldt | 829 |
| 3. |  Pietro Piller Cottrer | 783 |
| 4. |  Tord Asle Gjerdalen | 692 |
| 5. |  Giorgio Di Centa | 692 |
| 6. |  Tor Arne Hetland | 656 |
| 7. |  Anders Södergren | 549 |
| 8. |  Axel Teichmann | 543 |
| 9. |  Jens Arne Svartedal | 527 |
| 10. |  Valerio Checchi | 510 |
Maailmancupin loppupisteet > Miehet > Pitkät matkat

| Sij>  |  | Pisteet |
| --- | --- | --- |
| 1. |  Lukáš Bauer | 986 |
| 2. |  Pietro Piller Cottrer | 516 |
| 3. |  Rene Sommerfeldt | 494 |
| 4. |  Vincent Vittoz | 456 |
| 5. |  Anders Södergren | 423 |